*Projekts*

LATVIJAS REPUBLIKAS MINISTRU KABINETS

2015.gada Rīkojums Nr.

Rīgā prot. Nr. §)

## Par pamatbudžeta programmas “Ekonomikas attīstības programma” finanšu līdzekļu izmantošanu

1. Atļaut Ekonomikas ministrijai no budžeta programmas 33.00.00 “Ekonomikas attīstības programma” izdevumu apropriācijas subsīdijām un dotācijām   pārskaitīt 1 000 000 *euro* akciju sabiedrībai “Attīstības finanšu institūcija Altum” ar mērķi finansēt Pirmā mājokļa programmas īstenošanu, novirzot tam 2015.gadā saņemtos citu pašu ieņēmumus (maksājumi, kurus veic ārzemnieks, piesakoties termiņuzturēšanās atļaujas izsniegšanai).

2. 2015.gadā palielināt apropriāciju izdevumiem (pārējie valsts budžeta uzturēšanas izdevumu transferti no valsts pamatbudžeta uz valsts pamatbudžetu) Ekonomikas ministrijas budžeta programmā 33.00.00 “Ekonomikas attīstības programma” 131 767 *euro* apmērā un attiecīgi samazināt izdevumus subsīdijām un dotācijām, novirzot tam 2015.gadā saņemtos citu pašu ieņēmumus (maksājumi, kurus veic ārzemnieks, piesakoties termiņuzturēšanās atļaujas izsniegšanai) 131 767 *euro* apmērā, un veikt transferta pārskaitījumu uz Iekšlietu ministrijas valsts pamatbudžeta apakšprogrammu 11.01.00 “Pilsonības un migrācijas lietu pārvalde” – 131 767 *euro* apmērā, lai segtu izdevumus, kas saistīti ar:

2.1.papildu funkcionalitāšu Uzturēšanās atļauju reģistrā izstrādāšanu 64 295 *euro* (pamatkapitāla veidošana);

2.2.atlīdzību uzturēšanās atļauju izsniegšanā iesaistītajiem nodarbinātajiem 67 472 *euro* (tajā skaitā atalgojums 54 592 *euro*).

3. Ekonomikas ministrijai un Iekšlietu ministrijai sagatavot un noteiktā kārtībā iesniegt Finanšu ministrijā pieprasījumu par apropriācijas izmaiņām atbilstoši šā rīkojuma 2.punktam.

2. Lai nodrošinātu Pirmā mājokļa programmas finansēšanu, Finanšu ministrijai, Ekonomikas ministrijai un Zemkopības ministrijai kā akciju sabiedrības “Attīstības finanšu institūcija Altum” kapitāla daļu turētājiem nodrošināt tai pārskaitīto šā rīkojuma 1.punktā minēto naudas līdzekļu ieskaitīšanu akciju sabiedrības “Attīstības finanšu institūcija Altum” rezerves kapitālā.

Ministru prezidente L.Straujuma

Ekonomikas ministre D.Reizniece-Ozola

Iesniedzējs:

Ekonomikas ministre D.Reizniece-Ozola

Vīza:

Valsts sekretārs R.Beinarovičs

28.09.2015. 16:50

260

A.Krūze, 67013127

Arta.Kruze@em.gov.lv